Vier jou eie Afrikaans | Netwerk24
Vier jou eie Afrikaans
Afrikaans.com se nuutste digitale veldtog doen 'n beroep op alle Afrikaanspraters om hul taal te laat tel.
Jy hoef nie meer verleë te voel omdat jy nie die sogenaamde standaard-Afrikaans praat nie, of omdat jou uitspraak kwansuis te plat, te rond of te wat ook al is nie.
Afrikaans.com sê dit is juis die interessante en kleurryke verskeidenheid van Afrikaans en sy sprekers wat gevier moet word.
Ons is elkeen uniek, daarom tel ons elkeen se Afrikaans in watter situasie of plek jy jou ook al bevind. Afrikaans steek grense oor. Afrikaans is oral.
Neem jou taal saam waarheen jy ook al gaan, want dit is deel van wie jy is.
Word deel van die gesprek en neem deel: Gaan na www.afrikaans.com, klik op die Projekte-blokkie op die tuisblad en kyk na die drie veldtog­video's: Eerste ontmoeting, Buitelandse vakansie en Stereotipes.
Ons is seker dat iets soortgelyks al met jou gebeur het en dit is wat ons wil hoor – jou unieke storie. Of laat weet sommer net wat jy doen om jou taal te laat tel.
Gebruik #jouafrikaanstel en deel jou ervaring op die Facebook-blad (https://web.facebook.com/afrikaansdotcom/).